Hæfni aðskilnaðarsinna í Úkraínu sem njóta stuðnings Rússa við beitingu rafrænna vopna í átökunum um við her Úkraínu kemur á óvart , ekki síður Bandaríkjamönnum en öðrum . Bandaríkjamenn hafa þjálfað hermenn Úkraínustjórnar . Í fjölmiðlum segir að þeim hafi ekki orðið um sel þegar þeir kynntust rússneskri árásartækni . Rússum hefur tekist að framleiða rafræn vopn sem geta gjörsamlega lamað rafeindabúnað hers Úkraínu eins og GPS , ratsjár og hátæknilegan vopnabúnað . „ Ef ratsjár manns nema ekki stórskotalið sem sækir fram er ekki unnt að skipuleggja gagnárás , “ segir Laurie Buckout , fyrrv. yfirmaður rafrænna aðgerða í Bandaríkjaher , við fréttavefsíðuna Defense News . Hann segir einnig að andstætt Bandaríkjamönnum ráði Rússar yfir stórum deildum innan hersins sem sinni aðeins rannsóknum og þróun á rafeindavopnum sem nota megi í stríði . Sérfræðingurinn segir að bandarískum hermönnum sem eru í Úkraínu takist jafnvel ekki að verjast rafeindavopnunum sem aðskilnaðarsinnar , hollir Rússum , beita . „ Við getum hlerað samtöl þeirra daginn út og inn en við getum einfaldlega aðeins rofið fjarskipti þeirra og sendingar rafeindavopna þeirra á þann hátt að það er ekki nema einn tíundi þess sem þeir geta gert við okkur , “ segir Laurie Buckout . Ben Hodges , yfirmaður herafla Bandaríkjanna í Evrópu , segir að her Úkraínumanna miðli mikilvægum upplýsingum um hernaðargetu Rússa . Hann segir : „ Her okkar hefur lært mikið af Úkraínumönnum . Um þriðjungur hers Úkraínu hefur tekið þátt í hernaðaraðgerðum en engir bandarískir hermenn hafa orðið fyrir árás rússnesks stórskotaliðs eða kynnst rafeindahernaði Rússa af eigin raun . Það er mjög fróðlegt að kynnast því sem þeir hafa reynt . “ Meginvandi Bandaríkjamanna er þó ekki að rafræn vopn Rússa eru svona áhrifamikil . Meginvandi þeirra er að í marga áratugi hefur bandaríski herinn ekki barist án rafrænna hjálpartækja og þess vegna verður höggið enn meira þegar Rússar geta einmitt lamað þessi rafrænu hjálpartæki . Konstiantíjn Liesnik , ráðgjafi bandaríska varnarmálaráðuneytisins , segir að Bandaríkjaher standi Rússum ekki snúning í nútímahernaði , þetta hafi átökin í austurhluta Úkraínu . Hann segir við Defense News : „ Við sjáum nú stríð framtíðarinnar í Úkraínu . Að mínu áliti sýnir þetta stríð hvernig stríð verða háð á þessari öld og hinni næstu . “